**PITANJA I ODGOVORI 10.02.2021.-16.02.2021.**

[**https://min-kulture.gov.hr/?id=20492**](https://min-kulture.gov.hr/?id=20492)**,** [**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**

**PROGRAM: Provedba mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske i Zagrebačke županije**

**BROJ POZIVA: 612-05/21-01/0147**

**TIP NATJEČAJA: otvoreni poziv**

**MODALITET: trajni do isteka sredstava**

**NACIONALNO KOORDINACIJSKO TIJELO: Ministarstvo prostornog uređenja, graditeljstva i državne imovine**

**ROK ZA PODNOŠENJE PROJEKTNIH PRIJEDLOGA: 31.05.2022.**

**ROK ZA ODGOVOR NA PITANJE: 7 dana od zaprimanja**

|  |  |
| --- | --- |
| U prijavnom obrascu je potrebno navesti vrijeme nastanka kulturnog dobra. Da li je to godina izgradnje objekta ili godina kad je proglašen objekt kulturnim dobrom (upisan u Registar kulturnih dobara)? | Vremenom nastanka kulturnog dobra smatra se godina odnosno vrijeme izgradnje.  |
| Može li odgovorna osoba nositelja projekta (ustanove), ravnatelj ujedno biti i prijavitelj (osoba koja ispunjava prijavnicu)? Treba li odgovorna osoba ustanove dati punomoć ili Odlukom imenovati nositelja projekta i treba li isto priložiti uz prijavu? | Odgovorna osoba može ujedno biti i prijavitelj. Odgovorna osoba može opunomoćiti drugu osobu za zastupanje te istu priložiti uz e-prijavnicu. |
| Vezano za točku 2.1. Poziva smatra li se prihvatljivim prijaviteljem Fakultet, dakle visoko učilište upisano u Upisnik visokih učilišta MZO-a? | U skladu s Točkom 2.1. Poziva- Prihvatljivost prijavitelja, prihvatljivim se smatraju ustanove kojima su osnivači ili suosnivači Republika Hrvatska i/ili jedinica lokalne i područne (regionalne) koje su upisane u sudski registar sa sjedištem na području Grada Zagreba; Krapinsko-zagorske županije ili Zagrebačke županije, a obavljaju djelatnost u području kulture i medija.Iz navedenog slijedi da se ustanove koje su registrirane za obavljanje djelatnosti u području odgoja i obrazovanja ne smatraju prihvatljivim prijaviteljima. |
| Je li prihvatljiv prijavitelj javna ustanova kojoj je osnivač jedinica lokalne samouprave i koja je upisana u sudski registar nadležnog trgovačkog suda za obavljanje djelatnosti odgoja i obrazovanja, tj. osnovna škola? | U skladu s Točkom 2.1. Poziva- Prihvatljivost prijavitelja, prihvatljivim se smatraju ustanove kojima su osnivači ili suosnivači Republika Hrvatska i/ili jedinica lokalne i područne (regionalne) koje su upisane u sudski registar sa sjedištem na području Grada Zagreba; Krapinsko-zagorske županije ili Zagrebačke županije, a obavljaju djelatnost u području kulture i medija. Iz navedenog slijedi da se ustanove koje su registrirane za obavljanje djelatnosti u području odgoja i obrazovanja ne smatraju prihvatljivim prijaviteljima. |
| Vezano za točku 2.1. Poziva smatra li se prihvatljivim prijaviteljem korisnik oštećenog spomenika kulture temeljem dugogodišnjeg ugovora o korištenju (zakupu) zgrade spomenika kulture? Ako da, da li je kao dokaz dovoljno dostaviti ugovor o korištenju (zakupu)? | U skladu s točkom 3.1. Poziva-Projektni prijedlog, fusnota 10, pisana suglasnost vlasnika nekretnine na sve zahvate koji su predviđeni projektnim prijedlogom; suglasnost treba biti potpisana i ovjerena kod javnog bilježnika. |
| Svi prijavitelji moraju dokazati da su korisnici kulturne baštine odnosno da se radi o zaštićenom kulturnom dobru. U izvatku iz zemljišne knjige je naveden podatak da se radi o zaštićenom kulturnom dobru. Treba li uz to dostaviti rješenje nadležnog tijela da se radi o zaštićenom pokretnom/nepokretnom kulturnom dobru ili izvadak iz registra kulturnih dobara. | Status kulturnog dobra provjerava se uvidom u Registar kulturnih dobara RH, nije potrebno dostavljati dokaze. |
| U slučaju da je kulturna ustanova suvlasnik objekta koji ima status kulturnog dobra ili je vlasnik etažnog dijela (stana) nekretnine može li se ustanova javiti kao prihvatljivi prijavitelj. Ukoliko može, da li je potrebno priložiti suglasnost suvlasnika ili ostalih etažnih vlasnika? | Ukoliko za navedeno kulturno postoji više suvlasnika, potrebno je priložiti pisanu suglasnost svih suvlasnika nekretnine na sve zahvate koji su predviđeni projektom. Suglasnost treba biti potpisana i ovjerena kod javnog bilježnika te je potrebno dostaviti dokaz o vlasništvu potpisnika u vidu izvatka iz zemljišne knjige. Napomena: ovim pozivom nisu prihvatljive fizičke osobe. |
| Muzej je kao korisnik zgrade podnio jedinici lokalne samouprave, kao vlasniku predmetne zgrade, zahtjev za izdavanje pisane suglasnosti vlasnika nekretnine na sve zahvate koji su predviđeni projektom Provedba mjera zaštite kulturne baštine oštećene u potresu od 22.03.2020. na području Grada Zagreba, a vezano za Poziv za dodjelu bespovratnih financijskih sredstava – Provedba mjera zaštite kulturne baštine oštećene u potresu od 22.03.2020. godine na području Grada Zagreba, Krapinsko – zagorske i Zagrebačke županije objavljenom od Ministarstva kulture i medija. Jedinica lokalne samouprave, kao vlasnik predmetne zgrade, ima namjeru korisniku zgrade u tu svrhu dati pisanu suglasnost u formi Zaključka čelnika-odgovorne osobe. Treba li i u ovakvim slučajevima navedena suglasnost biti ovjerena kod javnog bilježnika ili se može budući da se radi o instituciji – jedinici lokalne samouprave navedeni Zaključak uzeti kao relevantna dokumentacija u obzir kod prijave na Poziv? | U skladu s točkom 3.1. *Poziva-Projektni prijedlog, fusnota 10,*  pisana suglasnost vlasnika nekretnine na sve zahvate koji su predviđeni projektom; suglasnost treba biti potpisana i ovjerena kod javnog bilježnika.  |
| Obraćam Vam se s upitom u svezi Poziva na dodjelu bespovratnih financijskih sredstava, provedbe mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske i Zagrebačke županije, a koje se odnosi na dokumentaciju koju je potrebno dostaviti kao prilog projektnom prijedlogu, točnije, „dokaz o vlasništvu ili dokaz o pravnoj osnovi o korištenju i upravljanju građevinom“. U uputama za prijavitelje, stranica 19., fusnota 10., navedeno je da je potrebno dostaviti sken dokaza o pravu korištenja objekta i/ili pripadajućeg zemljišta na kojem se planira provoditi projektni prijedlog; između ostalog; „pisanu suglasnost vlasnika nekretnine na sve zahvate koji su predviđeni projektom; suglasnost treba biti potpisana i ovjerena kod javnog bilježnika te je potrebno dostaviti dokaz o vlasništvu potpisnika u vidu izvatka iz zemljišne knjige“.Budući da smo mi javna ustanova kojoj je osnivač Republika Hrvatska, predmetnu suglasnost izdat će nam nadležno ministarstvo Republike Hrvatske. Mora li i takva suglasnost također biti ovjerena u potpisu od strane javnog bilježnika? | Prihvatljivim dokazom o pravu korištenja objekta i/ili pripadajućeg zemljišta na kojem se planira provoditi projektni prijedlog, smatra se pisana suglasnost izdana od Ministarstva prostornoga uređenja, graditeljstva i državne imovine, a koja nije ovjerena od strane javnog bilježnika.  |
| Ukoliko prijavitelj dostavlja Izjavu o povratu sredstava, treba li ista biti ovjerena kod javnog bilježnika? | Izjavu o povratu sredstava potpisuje i ovjerava prijavitelj i odgovoran je za točnost podataka. |
| Vezano uz potvrdu o pravnom statusu Prijavitelja koji je pravna osoba Katoličke Crkve; treba li se obvezno dostaviti službeni izvadak iz evidencije Ministarstva pravosuđa ili je prihvatljivo dostaviti ispis iz registra koji je dostupan online (<https://registri.uprava.hr/#!pravneOsobeKC>) s obzirom da i predmetni ispis sadrži sve relevantne podatke? | Kao potvrdu o pravnom statusu prijavitelja pravne osobe Katoličke Crkve, dovoljno je dostaviti ispis iz Evidencije pravnih osoba Katoličke Crkve u Republici Hrvatskoj koji je online dostupan. |
| Željeli bismo se javiti na Poziv za dodjelu bespovratnih sredstava za zaštitu kulturne baštine oštećene u potresu 22. ožujka 2020. pa ovim putem molimo za razjašnjenje nejasnoće koja proizlazi iz različitosti formulacije sadržane u izjavi prijavitelja u odnosu na formulaciju iz tablice uvjeta prihvatljivosti. Naime, ne nalazimo se ni u jednoj od situacija koje se navode u prvoj točki izjave prijavitelja: "…da je nad Prijaviteljem otvoren stečajni postupak, da je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, ili koji se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima". Međutim, ista stvar je ponešto drugačije formulirana u Tablici 1: Pregled uvjeta prihvatljivosti i izvora provjere uvjeta prihvatljivosti za prijavitelje: "Nije u postupku predstečajne nagodbe, stečajnom postupku, postupku zatvaranja, postupku prisilne naplate ili u postupku likvidacije."Naime, protiv naše udruge bio je podnesen zahtjev za izravnu naplatu na temelju presude iz jednog parničnog postupka, s obzirom na dostatnost sredstava na računu taj iznos je u cijelosti zaplijenjen s našeg računa tako da račun nije u blokadi, međutim isti iznos još nije prenesen vjerovniku jer je sud pravomoćno odgodio provedbu ovrhe. Slijedom navedenoga, molimo za objašnjenje predstavlja li ta okolnost zapreku u smislu ispunjenja uvjeta prihvatljivosti na poziv Ministarstva? | Ukoliko su pravnoj osobi zaplijenjena sredstava temeljem sudske odluke, a ta pravna osoba ima dovoljna sredstava na računu i nije u blokadi tj. nije nesposobna za plaćanje i nije prezadužena, ne postoji zapreka da se prijavi na javni poziv. Naplata novčanih sredstava radi namirenja duga od strane vjerovnika putem financijske agencije nije samo po sebi dovoljan razlog za isključenje iz prijave na Poziv ako inače uredno posluje i ima dovoljno sredstava za redovno poslovanje. |
| Vezano za točku 2.5. Poziva, može li se prijava podnijeti za zgradu koja je preliminarnim pregledom nakon potresa 22. ožujka 2020. godine dobila "zelenu naljepnicu" dakle oznaku "Uporabljivo s preporukom"? | U skladu s Točkom 1.3. *Poziva – Predmet svrha i pokazatelj Poziva:* Predmet Poziva je nadoknada sredstava za provedene hitne mjere zaštite, usluga utvrđivanja stanja, izrade snimki zatečenog stanja i izrada dokumentacije za provedbu mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske županije i Zagrebačke županije te izvođenje radova osiguranja i stabiliziranja kulturne baštine kao mjere zaštite i očuvanja.Slijedom navedenoga, za zgradu sa oznakom "Uporabljivo s preporukom“ prijava na poziv smatra se prihvatljivom jer se radi o kulturnom dobru. |
| Može li jedna prijava (za jedno kulturno dobro) sadržavati prijavu aktivnosti unutar Operacije 1, Operacije 2 i Aktivnosti 2 ili se moraju napraviti zasebne prijave za isto kulturno dobro? | Projektni prijedlog odnosi se na jedno kulturno dobro – pojedinačno zaštićeno ili unutar kulturno-povijesne cjeline/zbirke. Obnova kulturnih dobara oštećenih u potresu zahtijeva cjelovit pristup. U okviru ovog Poziva potpora će se dodijeliti za izradu projektne dokumentacije za provedbu mjera zaštite kulturne baštine oštećene u potresu i provedbu mjera zaštite kulturne baštine– izvođenje radova obnove konstrukcije. |
| U točki 2.4. Uputa naveli ste kako „...u trenutku predaje (prijave) operacija mora imati imenovanu odgovornu operativnu osobu za provedbu operacija (voditelj operacija) te kako Voditelj operacija upravlja operacijom i obavlja poslove administriranja, a ti poslovi uključuju sve aktivnosti planiranja, organiziranja, praćenja, kontrole i upravljanja ljudskim, materijalnim, financijskim i vremenskim resursima u svrhu provedbe operacija aktivnosti kako bi se ostvarili rezultati operacija.“Nije jasno, naprotiv – kontradiktorno je, stoga molimo da jasno i nedvojbeno pojasnite - odgovorite: Da li se voditeljem operacija smatra isključivo osoba koja svojim obrazovanjem, znanjem, iskustvom, profilom odgovara uvjetima za imenovanje voditelja radova koji su jasno navedeni u čl. 25 Zakona o poslovima i djelatnostima prostornog uređenja i gradnje (NN 78/2015., NN 118/2018, NN 110/2019)? Da li voditeljem operacija (100%) mogu biti imenovane 2 osobe (primjerice po 50%) koje bi obavljale isključivo poslove koji su navedeni u Točki 2.4. Uputa? | Voditelj operacije upravlja operacijom i obavlja poslove administriranja, te nije nužno da ispunjava uvjete u skladu sa Zakonom o poslovima i djelatnostima prostornog uređenja i gradnje. Dakle, ne radi se o ovlaštenom voditelju građenja ili radova niti uslugom upravljanja projektom gradnje nego osobi koja ima iskustvo u svim aktivnostima prijave, komuniciranja sa TOPFD, upravljanja operacijom i obavljanja poslova administriranja što uključuje aktivnosti planiranja, organiziranja, praćenja, kontrole i upravljanja ljudskim, materijalnim, financijskim i vremenskim resursima u svrhu provedbe prijavljenih aktivnosti i cijele operacije. Jedan voditelj može biti imenovan za više projektnih prijedloga, ali po svakom prijavljenom projektnom prijedlogu imenuje se jedan voditelj operacije. Moguće ga je tijekom provedbe projekta zamijeniti bez obrazloženja, ali projekt ne može ostati bez voditelja tijekom provedbe. |
| Je li potrebno dostavljati „Dokaz o preliminarnoj procjeni štete ili nalaz izrađen od ovlaštenog inženjera građevinske struke ili sudskog vještaka građevinske struke u kojem je utvrđeno da su konstrukcijski elementi zgrade oštećeni potresom do trenutka podnošenja projektnog prijedloga“ ako je oštećenje zavedeno u odgovarajući registar i propisno označeno u navedenom registru te Prijavitelj smatra da je dana odgovarajuća oznaka? | Dovoljno je navesti oznaku uporabljivosti zgrade. Provjeru podataka o prihvatljivosti zgrade po ovom Pozivu vrši Provedbeno tijelo uvidom u sustav preliminarnog pregleda uporabljivosti zgrada i druge dostupne evidencije oštećenja na zgradama. |
| Na što se konkretno odnosi točka 8. iz sadržaja projektnog prijedloga (poglavlje 3.1. Uputa za prijavitelje) Dokaz o preliminarnoj procjeni štete? Smatra li se pod tim primjerice očitovanje projektanta o stanju građevine, stručno mišljenje projektanta ili neki sličan dokument? Ili se radi o nečem drugom? | Dovoljno je navesti oznaku uporabljivosti zgrade. Provjeru podataka o prihvatljivosti zgrade po ovom Pozivu vrši Provedbeno tijelo uvidom u sustav preliminarnog pregleda uporabljivosti zgrada i druge dostupne evidencije oštećenja na zgradama. |
| Naša institucija ishodila je za zgradu oštećenu potresom od 22.3.2020. dokument kojim se daje mišljenje – konzervatorske smjernice za cjelovitu obnovu zgrade. Dokument je izdao Gradski ured za zaštitu spomenika kulture i prirode. Molim za pojašnjenje, da li se taj dokument smatra „Akt o mjerama zaštite kulturnog dobra oštećenog u potresu temeljem popisa štete na kulturnom dobru“ u smislu Poziva na dodjelu bespovratnih financijskih sredstava - Provedba mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske i Zagrebačke županije. | Mišljenje – konzervatorske smjernice za cjelovitu obnovu zgrade izdane od strane Gradskog zavoda za zaštitu spomenika kulture i prirode smatra se aktom o mjerama zaštite kulturnog dobra oštećenog u potresu temeljem popisa štete na kulturnom dobru, kojeg je potrebno priložiti projektnom prijedlogu. |
| Možete li potvrditi da smo dobro razumjeli Poziv?1. Intervencija 1 - financira se iz Fonda solidarnosti. Ona se sastoji od:a) Aktivnosti 1- izrada projekte dokumentacije za konstrukcijsku obnovub) Aktivnosti 2 - gradnja konstrukcijske obnove. U prijavi se daje procjena troškova i za Aktivnosti 1 i za Aktivnosti 2.Intervencija 2 - financira se iz drugih budućih izvoraOna se sastoji od:a) izrade projektne dokumentacije za cjelovitu obnovub) gradnje cjelovite obnoveU prijavi se daje procjena troškova za izradu projektne dokumentacije za cjelovitu obnovu, ali se ne daje procjena cjelokupnih troškova gradnje za cjelovitu obnovu. | Intervenciju 1: izradu projektne dokumentacije za cjelovitu obnovu nije moguće financirati po ovom Pozivu ukoliko tijekom trajanja provedbe projekta ne budu osigurana sredstva iz drugih izvora. Izvođenje radova cjelovite obnove kao provedba mjera zaštite kulturnog dobra nije predviđeno ovim Pozivom te nije predviđeno davanje procjene cjelokupnih troškova jer će troškovi biti procijenjeni završetkom projekta cjelovite obnove.  |
| U vezi s točkom 3.1 „Projektni prijedlog“ Uputa za prijavitelje, točka 7. u tablici: traži se prilaganje detaljno razrađenog troškovnika za svaku projektnu aktivnost.Aktivnost 1 sastoji od Intervencije 1 (u bitnom, radi se o dokumentaciji za konstrukcijsku obnovu zgrade) i Intervencije 2 (u bitnom, radi se o preostaloj dokumentaciji za cjelovitu obnovu zgrade), a Aktivnost 2 se odnosi na izvođenje radova na konstrukcijskoj obnovi zgrade.Je li dovoljno pod točkom 7. priložiti troškovnik za konstrukcijsku obnovu zgrade (dakle, Intervencija 1) ili je potrebno priložiti troškovnike za konstrukcijsku obnovu + troškovnike za preostali dio cjelovite obnove zgrade (Intervencija 1+Intervencija 2)? | Intervenciju 2: izradu projektne dokumentacije za cjelovitu obnovu nije moguće financirati po ovom Pozivu ukoliko tijekom trajanja provedbe projekta ne budu osigurana sredstva iz drugih izvora. Izvođenje radova cjelovite obnove kao provedba mjera zaštite kulturnog dobra nije predviđeno ovim Pozivom te nije predviđeno davanje procjene cjelokupnih troškova jer će troškovi biti procijenjeni završetkom projekta cjelovite obnove. |
| Molim pojašnjenje Točke 3.1. Projektni prijedlog, točka 7 iz tabele koja traži detaljno razrađeni troškovnik za SVAKU navedenu projektnu aktivnost. S obzirom da je natječaj podijeljen na aktivnost 1 - priprema projektne dokumentacije i aktivnost 2 - izvođenje radova, da li se troškovnik odnosi na troškovnik svih građevinsko-obrtničkih i instalaterskih radova? Kako bih ja bio u mogućnosti ponuditi detaljno razrađen troškovnik, moram imati već napravljene glavne i izvedbene projekte arhitekture, statike, instalacija (voda-odvodnja, struja, strojarske instalacije). To je aktivnost 1 - priprema projektne dokumentacije. Ja bih u tom slučaju trebao već složiti projektnu dokumentaciju kako bih Vam mogao složiti detaljno razrađeni troškovnik, a da pri tom uopće nisam siguran da li će projektni prijedlog biti odobren od strane stručne Komisije. | Troškovnik za svaku aktivnost koju ste prijavili projektnim prijedlogom treba biti procijenjen ukoliko nemate izrađenu projektnu dokumentaciju. Navedenom točkom ne traži se detaljno razrađen troškovnik radova nego aktivnosti koje ste naveli u prihvatljivim aktivnostima.  |
| Prijavljuju li se u okviru projektne prijave i procijenjeni troškovi cjelovite sanacije (izvođenje radova) ili samo troškovi izrade projektno-tehničke dokumentacije za cjelovitu obnovu (Operacija 2)? | Obnova kulturnih dobara oštećenih u potresu zahtijeva cjelovit pristup. U okviru ovog Poziva potpora će se dodijeliti operacijama za pripremu projektne dokumentacije za provedbu mjera zaštite kulturne baštine oštećene u potresu i provedba mjera zaštite kulturne baštine– izvođenje radova obnove konstrukcije.  |
| Je li prihvatljiva jedna prijava za jedno kulturno dobro koja obuhvaća sve tri aktivnosti: intervenciju 1 i aktivnost 2 prema izdanim konzervatorskim smjernicama radi sanacije štete potresa, te intervenciju 2 (izrada glavnog projekta cjelovite obnove radi očuvanja svojstava kulturnog dobra i prilagodbu uvjetima korištenja)?  | Intervenciju 1, aktivnost 2: izradu projektne dokumentacije za cjelovitu obnovu nije moguće financirati po ovom Pozivu ukoliko tijekom trajanja provedbe projekta ne budu osigurana sredstva iz drugih izvora. Nije nužno navesti trošak izrade cjelovite dokumentacije. |
| Jesu li prihvatljivi troškovi tehničko-financijske kontrole projekta i operativne koordinacije projekta tijekom izvođenja radova unutar Aktivnosti 2 sukladno Prvom programu mjera obnove zgrada oštećenih potresom na području Grada Zagreba, Krapinsko-zagorske županije i Zagrebačke županije (NN 119/2020)? Molimo pojašnjenje o ulozi ove dvije osobe te koje su one struke? Je li ih potrebno angažirati na projektu u okviru Aktivnosti 2? | Navedene sudionike u obnovi, operativne terenske koordinatore tj. službe za koordinaciju sudionika u gradnji (Operativni koordinatori) i tehničko-financijske kontrole kod izrade projekta obnove konstrukcije zgrade, projekta obnove zgrade za cjelovitu obnovu zgrade, projekta za uklanjanje zgrade i projekta za građenje zamjenske obiteljske kuće biraju i imenuju nadležna tijela određena navedenim Programom za izvršenje pojedinih mjera obnove. Zbog specifičnosti obnove kulturne baštine Ministartvo kulture i medija će provoditi kontrolu i praćenje projekata u skladu sa Nacionalnim pravilima korištenja bespovratnih sredstava iz Fonda solidarnosti Europsek unuje. Svi ostali troškovi provedbe aktivnosti revizije, nadzori i dr. prihvatljivi su troškovi po ovom Programu. |
| Točkom 4. opisane su faze postupka dodjele bespovratnih financijskih sredstava, no iz navedenog je nejasno: Sklapa li se ugovor za sredstva za izvedbu radova na temelju procijenjene vrijednosti radova istovremeno kada i za izradu projektne dokumentacije ili naknadno? Obzirom da će se tak nakon provedenih istražnih radova, ishođenih posebnih uvjeta i izrađene projektne dokumentacije koja će sadržavati i troškovničku specifikaciju radova znati koji su radovi potrebni, tj. znati će se procijenjena projektantska vrijednost istih? Ukoliko se sklapa jedan ugovor za sve (i izradu projektne dokumentacije i izvedbu radova) ukoliko se izvedba radova (Aktivnost 2.) ne završi u roku predviđenom terminskim planom (i definiranim ugovorom), a prethodne intervencije izvrše (npr. provedba istraživačkih radova i izrada elaborata, izrada idejnog projekta, izrada projekta obnove konstrukcije) hoće li se sredstva za koja je zatražen i izvršen povrat sredstava od strane Ministarstva (za npr. provedba istraživačkih radova i izrada elaborata, izrada idejnog projekta, izrada projekta obnove konstrukcije) morati vraćati? | Pozivom je predviđeno ugovaranje ukupne vrijednosti svih prijavljenih aktivnosti, procijenjene ili prema do sada izrađenoj dokumentaciji. Nije obvezno prijaviti sve predviđene aktivnosti, dakle moguće je ugovoriti samo izradu projektne dokumentacija, a potom novom prijavom zatražiti osiguranje sredstava za provedbu mjera zaštite. Nije moguće ugovoriti bespovratna sredstva za aktivnost 1 pa dodatkom ugovora osigurati provedbu mjera zaštite jer se radi o iznosima koje nije moguće ugovarati dodatkom ugovora. Prijavitelj odlučuje koje će aktivnosti prijaviti. Razlozi i osnova za pokretanja postupka obustavljanja plaćanja i povrata sredstava su definirani Ugovorom. |
| Što je potrebno dostaviti od dokumentacije vezano za javnu nabavu, ukoliko prijavitelj nije obveznik javne nabave - za usluge koje još nisu izvršene, a manje su od 400.000,00 kn? | Za troškove nabave usluga čija ukupna procijenjena vrijednost nabave bez PDV-a definirana Planom nabave iznosi do 400.000 kuna ugovorena od strane neobveznika javne nabave prije prijave na Poziv, smatrat će se prihvatljivom. Ukoliko usluga nije izvršena prije prijave, ali je ugovorena potrebno je priložiti ugovor o izvršenju predmetne usluge. |
| Nije moguće učitati dokumentaciju o nabavi veću od 45 MB iako smo od Vas dobili povratnu informaciju da ograničenje veličine iznosi 100 MB. Pokušali smo učitati preko različitih preglednika (Chrome, Edge, Firefox). Iz tog razloga dostavljeni su samo ključni dijelovi dokumentacije (poziv, odluka, ugovor i račun). Da li Vam je potpunu dokumentaciju sa svim prilozima moguće dostaviti direktno na CD-u ili putem linka? | Potpunu dokumentaciju moguće je dostaviti preporučeno poštom na adresu Ministarstva kulture i medija, Runjaninova 2, Zagreb.  |
| Da li je moguće osigurati alternativni kanal za dostavu dokumentacije (jumbo mail ili sl.), obzirom da cjelokupna obavezna dokumentacija koju je potrebno priložiti uz projektnu prijavu prelazi 100MB, jer se radi o građevinskoj dokumentaciji, a prijava bez cjelokupne dokumentacije nije potpuna? | Potpunu dokumentaciju moguće je dostaviti preporučeno poštom na adresu Ministarstva kulture i medija, Runjaninova 2, Zagreb.Prethodno je svakako potrebno prijaviti projektni prijedlog putem mrežnog sustava <https://e-prijavnice.min-kulture.hr/e-pisarnica> unutar modula e-Prijavnica. |
| Prilikom predaje dokumenta na natječaj za kulturna dobra oštećena u potresu pokazuje mi grešku i ne želi spremiti niti predati. Greška: Nije dozvoljen unos LightDMS.DocumentVersion jer obavezan atribut FileContent nije postavljen. Molim Vas daljnju uputu ili korake. | Potrebno je koristiti Google Chrome preglednik, a dokumentacija, isključivo u zip formatu, smije biti veličine do najviše 100MB. |